Думаю, Лукашэнка проста не разглядае яго як небяспечнага для сябе, бо яму аднойчы ўдалося арганізаваць зневажальную працэдуру адхілення яго ад улады, а ён падрыхтаваў «антыкарупцыйны даклад» у якім праз смешныя недаведзеныя факты пра скрыню цвікоў Шушкевіча адправілі ў адстаўку з пасады старшыні Вярхоўнага Савета. Гэта ж людзі з такой натурай: я яго перамог - ён ужо не апанент. Лукашэнка сваімі калгаснымі прыёмамі разам з тагачасным Вярхоўным Саветам, з такой жа большасцю па натуры, як ён сам, атрымаў, як Лукашэнка мяркуе, «перамогу» над Станіславам Шушкевічам.